section_heading: Karakteristike
paragraph_text: Kopernik je vidljiv dvogledom, a nalazi se malo sjeverozapadno od središta Mjesečeve polutke okrenute Zemlji. Južno od kratera nalazi se Mare Insularum, a na jugozapadu krater Reinhold. Sjeverno od Kopernika nalazi se Montes Carpatus, koji leži na južnom rubu Mare Imbriuma. Zapadno od Kopernika skupina je raspršenih mjesečevih brežuljaka. Zbog svoje relativne mladosti, krater je od svog formiranja ostao u relativno netaknutom obliku.